**Søknad om skjønnsmidler til kommunereformprosess – struktur og innhold.**

**Formål med prosessen:**

Utrede sammenslåing av kommunene Grane, Hattfjelldal, Hemnes og Vefsn til en regionkommune – jfr. Regjeringens melding om framtidig kommunestruktur.

**Fase 1: Kartlegging og faglige analyser og vurderinger:**

Gjennomføringen organiseres som et felles prosjekt med følgende organisering av fase 1:

Styringsgruppe: Rådmann i Hattfjelldal Stian Skjærvik

 Rådmann i Grane v/ Anita Mellingen

 Rådmann i Vefsn Magne Pettersen

 Rådmann i Hemnes Amund Eriksen

Prosjektleder: Seniorrådgiver Håkon Økland

Administrative faggrupper etableres etter behov innen deres ansvarsområder.

Styringsgruppen avholder jevnlige møter for å følge opp framdriften i den administrative prosessen og kontrollere økonomien i forhold til prosjektplanen og rammene.

Oppdrag fase 1:

Framskaffe best mulig faktagrunnlag som utgangspunkt for innbygger-involvering og politisk prosess. Gjennomføres innen mai 2015.

Sammenligningsgrunnlag: 0-alternativet (uendret struktur).

Kartlegging og undersøkelser:

Innledningsvis undersøkes og beskrives kommunenes målsettinger med og motiv for å delta i kommunereformprosessen med bakgrunn i de statlige føringene som er vedtatt.

Kjente og mulige uavklarte rammebetingelser ved en sammenslåing og konsekvensene av disse analyseres og vurderes – f.eks. varselet om endret inntektssystem, forslaget om statlig eiendomsskatt.

Kommunenes økonomiske forhold og dagens organisering av virksomhetene kartlegges.

Sysselsetting, næringer, pendlingsmønster, befolkningsutvikling, flyttestrømmer, utdanningsnivå m.m. kartlegges.

Kartlegge og vurdere tilgangen på arbeidskraft, kompetanse og fagmiljø i lys av nye oppgaver til kommunene.

Gjennomgå og presentere forskning på kommunesektoren, kommune eller bosted som identitetsbygger – samt tilhørighet og involvering i lokalsamfunnet. Undersøke den samfunnsmessige betydningen av lokal kompetanse hos kommunens ansatte. Ordførers betydning for lokalsamfunnet.

Innhente erfaringsmateriale fra tidligere prosesser med hensyn til tjenestetilbud, innbyggernes reaksjoner – samt konsekvensene og engasjementet for lokaldemokratiet.

Innbyggernes medvirkning:

Innbyggerne inviteres tidlig til å komme med innspill om sine synspunkter og forventninger til kommunereformen når det gjelder f. eks. kapasitet og kvalitet på tjenestene, medvirkning og politisk innflytelse og lokal identitet. Det legges opp til spesiell involvering av de unge i kommunene (ungdomsråd, sosiale medier).

Ansattes medvirkning:

Det etableres et samarbeid med de tillitsvalgte om et informasjons- og diskusjonsforum for de ansatte i kommunene på et tidlig stadium i prosjektet.

Struktur på utredning:

Utredningen struktureres etter følgende hovedtema ut fra kommunenes ulike roller og oppgaver:

a) Kommunen som tjenesteyter

Kvalitet på tjenestene, effektiv ressursbruk og likeverdighet.

b) Kommunens utøvelse av myndighet og kontroll

 Habilitet, likebehandling, rettssikkerhet, forutsigbarhet og transparens

c) Kommunen som samfunnsutvikler

Helhetlig areal- og transportplanlegging, næringsutvikling og miljøpolitikk. Lokalpolitikernes roller og handlingsrom. Samfunnsdialog og sentral påvirkningskraft.

d) Kommunen og lokaldemokratiet

 Effektiv lokalpolitisk styring, aktiv lokalpolitikk, nærhet, medvirkning og synlighet

Kriterier som i regjeringens melding anbefales som grunnlag for å vurdere kommunenes oppgaveløsning i dag og for å vurdere en framtidig kommunestruktur:

Kriterier rettet mot kommunene: Berører hovedtema

1. Tilstrekkelig kapasitet a, b og c

2. Relevant kompetanse a, b og c

3. Tilstrekkelig distanse b

4. Effektiv tjenesteproduksjon a

5. Økonomisk soliditet a

6. Valgfrihet a

7. Funksjonelle samfunnsutviklingsområder c

8. Høy politisk deltakelse d

9. Lokal politisk styring d

10. Lokal identitet d

Kriterier rettet mot staten:

1. Bred oppgaveportefølje d

2. Statlig rammestyring a og d

Overordna vurderinger:

En endring av kommunegrensene er en langsiktig sak, slik at hovedfokus i utredningen må være på de langsiktige virkningene av eventuelle strukturendringer.

Utredningen skal:

- vurdere driftsmessige, organisatoriske og økonomiske konsekvenser av en sammenslåing – jfr. kriteriene ovenfor.

- vurdere behovet for og omfanget av lokal tilstedeværelse med kompetanse og tjenester i forhold til avstand til kommunesenter. Sammenholde med kommunestruktur i andre europeiske land.

- vurdere omfanget av og mulighetene som ligger i IKS-samarbeid.

- vurdere usikkerheten og risikoen med ulike alternativ som skyldes de ukjente faktorene som har betydning for framtidens kommuner.

Overføringsverdi:

En del av utredningsarbeidet er av generell og prinsipiell karakter og vil dermed ha overføringsverdi til parallelle utredningsprosesser. Dette gjelder bl.a.:

- kjente og mulige uavklarte rammebetingelser ved en sammenslåing

- forskning på kommunesektoren

- erfaringsmateriale fra tidligere sammenslåingsprosesser

- behovet for og omfanget av lokal tilstedeværelse med kompetanse og tjenester i forhold til avstand

- kommunestruktur i andre europeiske land

Det forutsettes at relevant materiale stilles til disposisjon der det er ønske om det.

Framdrift fase 1:

Framleggelse av fagrapport i løpet av mai 2015. Rapporten med underlagsmateriale legges ut til offentlig gjennomsyn.

**Fase 2: Politisk prosess og innbyggerinvolvering.**

Rådmennene fremmer sak til kommunestyrene basert på utredningen med forslag til politiske vedtak i juni 2015 om videre organisering, ressursbehov og kommunikasjonsstrategi. Kommunestyrene avklarer hvilke alternativer som skal tas videre i høringsprosessen. Prosessen tas videre av politisk nivå i kommunene innenfor rammen av prosjektet der det er naturlig at ordførerne overtar som styringsgruppe for prosjektorganisasjonen, men med rådmennene som ansvarlige for administrativ oppfølging mot den politiske prosessen.

Innbyggerinvolvering gjennomføres ved åpne møter, spørreundersøkelser, via hjemmesider m.m., der en regionkommune rundt Vefsn vil være et av flere alternativ.

Det avholdes 2 – 3 folkemøter i hver kommune (til sammen 10 – 12 møter) høsten 2015 med påfølgende spørreundersøkelser. Møtevirksomheten må tilpasses valgkampaktivitetene lokalt slik at også andre politiske tema får plass.

Høsten 2015 – våren 2016:

Resultatene fra innspill, innbyggerundersøkelser og evt. nye sentrale rammevilkår bearbeides ferdig for politisk gjennomgang og behandling.

Det utarbeides en forpliktende avtale mellom kommunene som danner grunnlaget for evt. sammenslåing. Det gjøres endelig vedtak om evt. sammenslåing i det enkelte kommunestyre i juni 2016 i h.h.t. sentrale kjøreplanen fra regjeringen.

**Utkast til budsjett for 2015:**

Prosjektledelse 470 000.- (2/3 stilling)

Reise- og oppholdsutgifter 30 000.-

Kjøp av tjenester 150 000.-

Utgifter til lokale møter og fellesmøter 250 000.-

**Delsum** **900 000.-**

Egenkostnad (kopiering, porto, kontor, møterom m.m.) 30 000.-

Egeninnsats

(styringsgr. arb.grupper, folkemøter, web-side, reiser) 670 000.-

**Sum 1 600 000.-**

**Finansiering:**

Kommunale midler kr. 100 000.- x 4 400 000.-

Skjønnsmidler fra FMNO for 2015 500 000.-

Kommunale egenandeler 700 000.-

**Sum 1 600 000.-**